Document ID: 31999R1245

ΚΑΝΟΝΙΣΜΟΣ (ΕΚ) αριθ. 1245/1999 ΤΗΣ ΕΠΙΤΡΟΠΗΣ
της 16ης Ιουνίου 1999
για την άδεια χρησιμοποιήσεως νέων πρόσθετων υλών για τη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των πρόσθετων υλών στη διατροφή των ζώων(1), όπως τροποποιήθηκε τελευταία από τον κανονισμό (ΕΚ) αριθ. 866/1999(2), και ιδίως τα άρθρα 3 και 9ι,
Εκτιμώντας:
(1) ότι η οδηγία 70/524/ΕΟΚ προβλέπει ότι μπορεί να δοθεί άδεια για χρήσεις νέων πρόσθετων υλών λαμβάνοντας υπόψη την πρόοδο των επιστημονικών και τεχνικών γνώσεων·
(2) ότι μια νέα πρόσθετη ύλη, ο "Natrolite-phonolite", που ανήκει στην ομάδα "Συνδετικά, αντιπηκτικά και θρομβωτικά μέσα", δοκιμάστηκε σε μεγάλη κλίμακα σε ορισμένα κράτη μέλη· ότι μετά από τις μελέτες που πραγματοποιήθηκαν, φαίνεται ότι πρέπει να επιτραπεί αυτό το νέο προσθετικό·
(3) ότι ένα νέο προσθετικό ο "Κλινοπτιλόλιθος ηφαιστειακής προέλευσης" που ανήκει στην ομάδα "Συνδετικά, αντιπηκτικά και θρομβωτικά μέσα" δοκιμάστηκε με επιτυχία σε ορισμένα κράτη μέλη· ότι αυτό το νέο προσθετικό πρέπει να επιτραπεί προσωρινά·
(4) ότι η προσωρινή άδεια των νέων προσθετικών ή των χρήσεων νέων προσθετικών μπορεί να δοθεί εάν, στο επίπεδο που επιτρέπεται στις ζωοτροφές, δεν έχουν δυσμενείς επιπτώσεις επί της ανθρώπινης ή ζωικής υγείας ή επί του περιβάλλοντος ή δεν προκαλούν ζημιές στον καταναλωτή αλλοιώνοντας τα χαρακτηριστικά του ζωικού προϊόντος, εάν η παρουσία τους στις ζωοτροφές μπορεί να ελεγχθεί και εάν είναι ορθολογικό να σκεφθούμε, δεδομένων των διαθέσιμων αποτελεσμάτων, ότι έχουν ευνοϊκή επίδραση επί των χαρακτηριστικών των ζωοτροφών ή επί της ζωικής προστασίας όταν ενσωματώνονται στις τροφές αυτές·
(5) ότι η προσωρινή άδεια για το "Natrolite-phonolite" έληξε την 21η Απριλίου 1999· ότι για νόμιμη ασφάλεια πρέπει να προβλεφθεί η αναδρομική ισχύς του κανονισμού αυτού·
(6) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο "Natrolite-phonolite", που ανήκει στην ομάδα "Συνδετικά, αντιπηκτικά και θρομβωτικά μέσα", πρέπει να επιτρέπει σύμφωνα με την οδηγία 70/524/ΕΟΚ ως πρόσθετο Ε 566 στις ζωοτροφές, με τους όρους που προβλέπονται στο παράρτημα Ι του παρόντος κανονισμού.
Άρθρο 2
Ο "Κλινοπτιλόλιθος ηφαιστειακής προέλευσης", που ανήκει στην ομάδα "Συνδετικά, αντιπηκτικά και θρομβωτικά μέσα", μπορεί να επιτραπεί, σύμφωνα με την οδηγία 70/524/ΕΟΚ ως πρόσθετο αριθ. 3 στις ζωοτροφές με τους όρους που προβλέπονται στο παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 22 Απριλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουνίου 1999.

Labels: 0
17
6